RRA Koroška objavlja javni razpis za vključitev   
3. skupine udeležencev v okviru projekta   
Podjetno nad izzive v koroški regiji - »PONI Koroška 2023-28«

**Regionalna razvojna agencija za Koroško je lani spomladi zelo uspešno zaključila projekt »Podjetno nad izzive – PONI Koroška«. V decembru 2023 je agencija pričela z izvajanjem nadaljevanja tega uspešnega projekta po skorajda identičnem programu podjetniškega usposabljanja, tokrat z naslovom »Podjetno nad izzive v koroški regiji – PONI Koroška 2023«. Konec avgusta zaključuje svoje usposabljanje že 2. skupina udeležencev, 1. avgusta pa je bil objavljen 3. javni razpis za vključitev   
11-ih novih udeležencev. Rok za prijave je sreda, 28. avgust 2024.**

**Projekt »PONI Koroška 2023-28« je** model podjetniškega usposabljanja, v okviru katerega potencialni podjetniki v 4 mesecih razvijejo in realizirajo svojo podjetniško idejo. To se doseže skozi celostni program podjetniških usposabljanj, skozi mentorstvo in nudenje vsestranske pomoči udeležencem pri uresničevanju njihovih poslovnih idej. **Posebnost projekta predstavlja zaposlitev udeležencev za čas trajanja programa na RRA Koroška**, kar udeležencem omogoča ne le finančno podporo pri razvoju njihovih poslovnih idej, ampak tudi čas, ki ga lahko udeleženci namenijo izključno pridobivanju novih znanj, izkušenj in pripravi na vstop na samostojno podjetniško pot.

V projekt »**PONI Koroška 2023-28«** se lahko vključijo osebe s poslovno idejo, ne glede na starost, stopnjo izobrazbe ali status brezposelne osebe. Pogoj je, da imajo kandidati prijavljeno stalno ali začasno bivališče v Koroški regiji, ter da so na dan pričetka vključitve osebe z RRA Koroška zmožne podpisati pogodbo o zaposlitvi. **Prijava poteka preko javnega razpisa, objavljenega na** [**spletni strani RRA Koroška**](https://rra-koroska.si/si/aktualno/novice/objavljen-je-javni-razpis-za-vkljucitev-v-projekt-poni-koroska-23-28/). **Razpis je odprt do vključno 28. avgusta 2024**.

**Cilj projekta** je, da udeleženci po končanem usposabljanju ustanovijo lastni poslovni subjekt   
(s.p., d.o.o. in druge oblike poslovnih subjektov). V projekt PONI Koroška 2023-28 naj bi bilo do leta 2028 vključenih 106 potencialnih udeležencev, pričakuje pa se 30 % realizacija projekta oziroma registracija 32 novih poslovnih subjektov v roku 1 leta po zaključku usposabljanja.

**Dodatne informacije:**

Dodatne informacije v zvezi s projektom »**PONI Koroška 2023«** so na voljo:

* na strani [**www.rra-koroska.si/poni2**](http://www.rra-koroska.si/poni2),
* na e-mailu [**info@rra-koroska.si**](mailto:info@rra-koroska.si),
* na tel. **059 085 190** ali **osebno** na sedežu RRA Koroška, Meža 10, 2370 Dravograd.

**Projekt je delno financiran s strani Evropske unije in sicer iz Evropskega sklada za regionalni razvoj in delno s strani Republike Slovenije**

Boris Skudnik, vodja projekta »PONI Koroška 2023-28«